## *Del 1: Beskrivelse af metoder, redskaber, praksisser og materialer*.

| **1. Beskrivelse af metoder, redskaber, praksisser og materialer, som er udviklet eller videreudviklet i projektet.**  |
| --- |
| **1.1 Uddannelser***Angiv, hvilke uddannelser, der var omfattet af projektet.* |
| (skriv her)**Anlægsgartner, hovedforløb, Jordbrugets UddannelsesCenter Århus** |

| **1.2 Indsatser***Angiv, hvilke(n) indsats(er) jf. afsnit 1.1.1. i vejledningen om puljen og skolens ansøgning, institutionen har arbejdet med. Sæt kryds (mindst ét).* |
| --- |
| Udvikling af nye eller videreudvikling af eksisterende redskaber, som kan understøtte dialogen mellem lærere på skolen og ansvarlige i oplæringsvirk-somhederne, herunder oplæringsvejledere. | (skriv her)**X** |
| Udvikling af redskaber og materialer, der kan støtte lærerens forberedelse og efterbehandling af elevernes oplæringsforløb og oplæringsvirksomhedernes anvendelse af skolevejledningen i tilrettelæggelsen af oplæringsforløbene.  | (skriv her) |
| Udvikling og beskrivelse af, hvordan skolen kan implementere en systematisk forberedelse og efterbehandling af lærlingens oplæringsforløb. | (skriv her) |
| Udvikling af metoder, der sikrer både lærlingens, virksomhedens og skolens oplevelse af, at der er sammenhæng mellem oplæring og skoleundervisning. | (skriv her)**X** |

| **1.3 Beskrivelse af arbejde med de(n) valgte indsats(er)***Beskriv, hvordan der konkret er arbejdet med de(n) indsats(er), som er valgt til projektet.* |
| --- |
| (skriv her)**JU har arbejdet med to indsatser for at fremme sammenhængen mellem skole og** **oplæring:**1. **Skematisk oversigt over indhold på de forskellige skoleperioder**

Vi har videreudviklet på en oversigt som viser, hvilke fag eleverne møder på de forskellige skoleophold, samt fagenes indhold. Der er en tilhørende kort præsentationsfilm som knytter sig til 1. hovedforløb. På sigt er det meningen, at der skal være film til hvert hovedforløb. 1. **Praktiske opgaver som lærlingen skal udføre mellem skoleperioderne.**

Vi har udarbejdet tre forskellige mindre opgaver med tilknytning til fag fra skoleperioderne, som skal løses i oplæringsperioden med god hjælp fra oplæringsstedet.  |
| **1.4 Metoder, redskaber og praksisser***Beskriv de metoder, redskaber og praksisser, som er udviklet i projektet.*  |
| (skriv her)1. **Skematisk oversigt over indhold på de forskellige skoleperioder**

Oversigten blev udarbejdet med hjælp fra alle undervisere i anlægsgruppen samt vores lokale uddannelsesplaner. Arbejdet har været koordineret med skolens LUU **Skolen:** Vi viser oversigten over 1. hovedforløb til grundforløbseleverne, for at forberede dem på, hvad de vil møde når de kommer tilbage på skolen. Og ligeledes viser vi også oversigterne på kommende hovedforløb ved hver afslutning af en skoleperiode af samme grund som ovenstående.**Lærlingen:** Det er muligt at forberede sig til hvert hovedforløb ved at orientere sig ved hjælp af oversigterne. Ligeledes kan man også reflektere over, hvilken læring man har fået med sig efter en skoleperiode, ved at få opsummeret, hvilke fag man netop har haft.**Oplæringssted:** Kan ved hjælp af oversigterne støtte og hjælpe eleverne til målrettet læring, der knytter sig til de bestemte skoleperioder. Det er samtidig muligt at sørge for en bred vifte af opgaver til lærlingen, da det er meget synligt, at de skal præsenteres for alle emner. OK Nygaard har introduceret disse plakater og derudfra taget samtaler med lærlingen. Driftsleder Lone Feldballe forklarer i et opfølgende interview: ”Når jeg afholder samtaler med lærlingen, som snart skal på et skoleophold, taler vi med udgangspunkt i plakaterne. Det er en nem måde at tilgå fokuspunkterne på de forskellige skoleophold, og det giver et godt overblik, både for lærlingen og for den oplæringsansvarlige eller mentoren. Vi bruger også plakaterne til, at tale ud fra, når lærlingen kommer tilbage fra skolen, og de kan fortælle, hvad de har lært. Vi har hængt plakaterne i hallen, så de er meget synlige og tilgængelige for alle, både lærlinge, svende, oplæringsansvarlige og ledere. På den måde bliver det nemmere at danne sig et overblik og holde sig ajourført med, hvad der sker på skolen.” 1. **Praktiske opgaver som lærlingen skal udføre mellem skoleperioderne**

Der er udviklet tre forskellige praktiske opgaver som løses af lærlingen mellem skoleperioderne. Opgaver er fremstillet på en måde så lærlingen kan øve de færdigheder og teorier som kan forventes på det pågældende tidspunkt i uddannelsen, og som de enten allerede er blevet præsenteret for eller kommer til at møde på skolen.  |
| **1.5 Materialer***Beskriv, hvilke eventuelle materialer mv. som er udviklet i tilknytning til de metoder, redskaber og praksisser, der er arbejdet med i projektet.* |
| (skriv her)1. **Skematisk oversigt over indhold på de forskellige skoleperioder**

Der er udarbejdet 5 plakater i alt. Én plakat som viser et overblik over alle skoleperioderne og deres længde. De andre 4 plakater viser en hver især en oversigt over hver af skoleperioderne. På oversigten ser man igen længden af skoleperioden, samt hvilke fag lærlingen møder. Under hvert fag er der en emneoversigt. **Se bilag 1A, 1B, 1C, 1D & 1E**1. **Praktiske opgaver som lærlingen skal udføre mellem skoleperioderne**

Der er udarbejdet tre forskellige mindre opgaveformuleringer til de praktiske opgaver. Det er her tanken, at lærlingen skal arbejde med opgaven, på en måde så det giver mest mulig mening og senere kan anvendes i andre sammenhænge. Vi forventer ingen større skriftlig rapport fra eleverne, men derimod løsningsforslag og forklaringer i form af billeder eller små videosekvenser. Her kan lærlingen evt. få en kollega eller oplæringsansvarlig til at filme dem, mens de besvarer spørgsmålene og fortæller om relevant teori og metoder. Se de tre opgaver, som er skrevet ind i EMU-skabelonen, **i bilag 2A, 2B & 2C**  |
|  |
|  |
| **1.7 Implementering***Beskriv, hvordan de udviklede metoder, redskaber og praksisser er forankret i praksis.* |
| 1. **Skematisk oversigt over indhold på de forskellige skoleperioder**

**Mestrene**: Plakaterne er nu allerede kommet ud til to af vores mestre, som har indvilliget i at afprøve dem i praksis. De har hængt dem op i f.eks. deres frokoststue eller de har dem med i bilerne. **Skolen**: På skolen viser underviserne plakaterne i klasserne, for at forberede lærlingen på næste skoleperiode. Og derudover vil vi vise disse skematiske oversigter til vores mester-/elevdag, hvor der afholdes individuelle samtaler med mestre, lærling og en underviser. Derved kan fokuspunkter fremhæves og synliggøres.1. **Praktiske opgave som lærlingen skal udføre mellem skoleperioderne**

Opgaverne er sendt ud til to virksomheder og målet er, at lærlingen skal synliggøre egen praksis. Oplæringsvirksomhedernes oplæringsansvarlige skal nu hjælpe lærlingen med at få løst opgaverne, samtidig med at der sker læring. Opgaven medbringes på den kommende skoleperiode og gennemgås i det fag, som den knytter sig til. Skolen har besluttet at disse opgaver bliver en standard praksis som en styrkende del af samarbejdet med oplæringsoplæringsvirksomhederne.  |
| **1.8 Effekt***Beskriv, hvilken virkning de(n) valgte indsats(er) i projektet har resulteret i, og hvordan det er identificeret, om tiltagene har haft den forventede virkning.* |

|  |
| --- |
| 1. **Skematisk oversigt over indhold på de forskellige skoleperioder**

Der er allerede kommet en bedre forståelse mellem oplæringsvirksomhed og skole, omkring de fælles mål om at sikre lærlingen bedst mulig uddannelse og læring. Vi oplever en øget positiv kontakt mellem skole og virksomhed og en større interesse for at stille konkrete spørgsmål til fag eller emner. Claus Hahne formand for LUU og virksomhedsejer udtaler: ”Det har helt klart været med til at styrke forholdet mellem skole og virksomhed, da det har skabt et fælles og gensidigt fokus. Jeg kan nu nemmere spørge ind til konkrete emner, som vores lærling har haft, mens de var på skole. Jeg kan ligeledes søge, at lærlingen bliver stillet relevante opgaver i oplæringperioden”. Claus Hahne fortsætter: ” Jeg har også selv brugt skemaerne til at tale ud fra ved ansættelsessamtaler, hvor lærlingen har udtrykt stor tilfredshed med at kende fremtidige emner på skole”. 1. **Praktiske opgave som lærlingen skal udføre mellem skoleperioderne**

Vi har endnu ikke set nogen effekt, da arbejdet er pågående, men møder et meget positivt LUU.  |
| **1.9 Formidling***Beskriv, hvilke konkrete produkter, udviklet i projektet, der kan formidles på EMU til brug for andre skoler.*  |
| 1. **Skematisk oversigt over indhold på de forskellige skoleperioder**

Dette er vedhæftet og kan formidles på EMU. Det vil være nemt for andre skoler, at anvende skabelonen og tilpasse antal skoleperioder, fag og emner.1. **Praktiske opgaver som lærlingen skal udføre mellem skoleperioderne**

Det samme er gældende opgaveformuleringerne, dog er det vigtigt at understrege, at de er målrettet anlægsgartneruddannelsen.  |
| **1.10 Opmærksomhedspunkter og vigtige erfaringer** *Beskriv evt. forudsætninger for anvendelse af de udviklede metoder, redskaber, praksisser og materialer, eller vigtige erfaringer, som er relevante for andre skoler, der ønsker at anvende det udviklede materiale.* |
| 1. **Skematisk oversigt over indhold på de forskellige skoleperioder**

Det er vigtigt at understrege at materialet løbende holdes opdateret, da der hele tiden sker tilpasninger og ændringer i kraft af bekendtgørelser mm. Dette skal også formuleres til oplæringsoplæringsvirksomhederne. 1. **Praktiske opgaver som lærlingen skal udføre mellem skoleperioderne**

På baggrund af de erfaringer vi har fået fra afprøvningsperioden i dette projekt, kan vi se at følgende er vigtigt:* Opgaven skal give mening, da denne opgaveløsning sker i tæt dialog med oplæringsoplæringsvirksomhederne
* Opgaven kræver, at oplæringsvirksomhederne også involverer sig og understøtter lærlingen.
* At oplæringsvirksomhederne kan se det som en investering i lærlingens læring og giver tid og rum til dette.
* At underviserne på skolen får fulgt op på opgaverne, så det ikke er spildt arbejde for hverken lærling eller mestrene.
* At underviserne skaber et tilhørsforhold til opgaverne, så de giver mening i undervisningen og der tages ejerskab for disse.
 |
| **1.11 Bilag***Beskriv antal og hvilke bilag der er vedlagt i form af materialer eller andet, som er udviklet som en del af konceptet?*  |
| (skriv her)1. **Skematisk oversigt over indhold på de forskellige skoleperioder. 5 stk plakater med oversigter. Se bilag 1A, 1B, 1C, 1D & 1E.**
2. **Praktiske opgaver som lærlingen skal udføre mellem skoleperioderne. Skrevet i EMU-skabelon. Se bilag 2A, 2B & 2C.**
 |
| **1.12 Link***Indsæt link til side med materialer.Styrelsen vil tage stilling til offentliggørelse og formidling af projektets resultater ved gennemgangen af tilskudsmodtagerens afrapportering. Tilskudsmodtager vil blive kontaktet af styrelsen forud for eventuel offentliggørelse.* |
| (skriv her)Link til film fra 1. hovedforløb Anlægsgartner [**https://www.youtube.com/watch?v=CRUEAXt4wYw**](https://www.youtube.com/watch?v=CRUEAXt4wYw) |

## *Del 2: Afrapportering om projektafvikling til styrelsen*

| **2. Beskrivelse af projektafvikling** |
| --- |
| **2.1 Vurdering af udbytte i forhold til formål** *Angiv vurdering af, om projektet har bidraget til at styrke elevernes oplevelse af sammenhæng mellem skoleundervisning og oplæring.* |
| (skriv her)1. **Skematisk oversigt over indhold på de forskellige skoleperioder**

Det er klart vores opfattelse at eleverne nu oplever større sammenhæng mellem skole og oplæring, da der bæres skoleelementer med ud i oplæringen og at det er synligt at der er fag og emner fra skoleperioderne som har stor kobling med hverdagen hos oplæringsvirksomhederne. 1. **Praktiske opgaver som lærlingen skal udføre mellem skoleperioderne**

Ligeledes her vurderer vi at lærlingen oplever større sammenhæng, da oplæringsvirksomhederne tager ansvar for at hjælpe til med at løse opgaver stillet af skolen. Det er en fantastisk mulighed for lærlingen for at bidrage til undervisningen med deres egne hverdagshistorier og fortælle om, hvilke opgaver de har været med til at løse. Dette højner samtidig den faglige stolthed i faget. Vores undervisere får stort indblik i, hvordan faget udvikler sig og hele tiden får nye input fra oplæringsvirksomhederne.  |
| **2.2 Samarbejde med virksomheder i projektgruppen***Beskriv samarbejdet med den / de virksomheder, der deltog i projektgruppen, herunder organisering, inddragelse og oplærings-virksomhedernes rolle i projektets udvikling og gennemførelse.*  |
| **(skriv her)** **NB**: Samarbejdet med oplæringsvirksomhederne i projektgrupperne på de tre skoler – op på de lokale og regionale seminarer i forløbet, er beskrevet på et sted: **I de fælles stamoplysninger for dette 3-skolesamarbejde**. |
| **2.3 Samarbejde med oplæringsvirksomheder i afprøvningsfasen** *Beskriv samarbejdet med den / de virksomheder, der deltog i afprøvningen af de udviklede metoder, redskaber, praksisser og materialer, samt skolens erfaringer fra afprøvningen.* |
| (skriv her)1. **+ 2: begge punkter: Skematisk oversigt over indhold på de forskellige skoleperioder+ Praktiske opgaver som lærlingen skal udføre mellem skoleperioderne**

Der er ingen tvivl om, at vi ønsker at videreudvikle begge punkter, da både vi selv og det feedback vi har modtaget har været overvejende positivt. Vi har generelt et godt og tæt samarbejde med rigtig mange af oplæringsvirksomhederne, så da dette projekt skulle afprøves var det nemt at tage kontakt og præsentere projektet. Oplæringsvirksomhederne har givet god og konstruktiv feedback, som har resulteret i mindre rettelser, hvilket også vi tænker er et pågående arbejde. Følgende har deltaget i samarbejdet om dette projekt:* Claus Hahne, ejer af Den lille anlægsgartner, samt formand for LUU.
* Peter Hjort, ejer af Den Grønne Mand, samt medlem af LUU
* Lone Feldballe, Driftsleder ved OK Nygaard, samt medlem af LUU.
* Michael Sejer, erhvervskonsulent på Jordbrugets UddannelsesCenter Århus
* Undervisere i anlægsgartnergruppen på Jordbrugets UddannelsesCenter Århus
 |
| **2.4 Inddragelse af eksterne eksperter***Beskriv den / de eksterne ekspert(er)s bidrag til projektet og til kvaliteten af de udviklede metoder, redskaber, praksisser og materialer.* |
| (skriv her)**Arnt Louw Vestergaard**, Lektor ved Center for Ungdomsforskning (Cefu), deltog både med oplæg og inspiration på det første Nationale seminar. Oplægget handlede specifikt om, hvordan man kan skabe gode overgange mellem skole- og oplæringsforløb og vise versa. Efter oplægget deltog Arnt Louw aktivt i den fælles dialog og bidrog med faglig sparring i.f.t. de tiltag, som blev drøftet.Det var et godt og brugbart input til aktørerne i den indledende fase af projektet. |
| **2.5 Øvrige erfaringer** *Angiv både negative og positive erfaringer med de udviklede metoder, redskaber, praksisser og materialer, herunder erfaringer med samarbejdet mellem projektets øvrige samarbejdsparter/deltagere (ledere, lærere og elever).* |
| 1. **Skematisk oversigt over indhold på de forskellige skoleperioder**

Vi havde håbet at kunne lave skemaerne som en slags app, så de altid er opdateret, men har erfaret, at det er et meget stort arbejde. Men trods dette har vi fået meget positive tilkendegivelser fra oplæringsvirksomhederne som synes at plakaterne gør det nemmere at tale med eleverne om fag og emner på skolen, når de har noget fysisk at tale ud fra. Vi kunne ønske, at branchen og ministeriet ville investere i en mere interaktiv uddannelsesplatform som kunne understøtte dialog og kommunikation mellem lærlingen, skolen og virksomheden. Jordbrugets UddannelsesCenter vil gerne deltage i udviklingen af dette.  1. **Praktiske opgaver som lærlingen skal udføre mellem skoleperioderne**

Det må sandes, at det tager tid at implementere opgaverne blandt lærerne, da det kræver omstrukturering af lektionsplanlægningen for at opnå optimalt udbytte. Det kræver ligeledes disciplin fra både lærlingens og oplæringsvirksomhedernes side at få løst opgaverne i oplæringsperioden. Vi er bestemt ikke er i mål med, at alle elever får lavet opgaverne, men er overbevist om at dette vil ske, når det bliver en mere fast rutine af skoleperioderne for alle parter.  |
| **2.6 Opfølgning og forankring** *Beskriv opfølgning på og forankring af projektets resultater, herunder hvordan de udviklede metoder, redskaber, praksisser og materialer planlægges videreført efter projektets afslutning.* |
| (skriv her)1. **Skematisk oversigt over indhold på de forskellige skoleperioder**

Vi ønsker fortsat at arbejde med disse oversigter på skoleperioderne, da de er et brugbart værktøj for os når vi skal fortælle, hvilke emner og fag eleverne møder på de forskellige skoleperioder. Derudover har skolen fået trykt 1. oplag af plakaterne til udlevering til oplæringsvirksomhederne.1. **Praktiske opgaver som lærlingen skal udføre mellem skoleperioderne**

Disse opgaver skal fortsat udvikles og ajourføres så de passer til de relevante emner og fag, så de fortsat har stor relevans for både skole, elev og oplæringsvirksomheder. Vi sigter til stadighed på at disse skal fungere som den råde tråd gennem uddannelsen og som binder skole og virksomhed langt stærkere sammen i opgaven om at sikre eleven den bedste læring.Vi skal have kommunikeret formålet med de praktiske opgaver ud til alle undervisere og de skal tage ansvar herfor. Opgaverne skal implementeres og underviserne skal have ejerskab for dem. Slutteligt ønsker vi at gøre opmærksom på en anden problematik, som kunne være interessant at igangsætte et nyt projekt omkring. Vores erfaring viser, at der desværre er størst frafald på uddan-nelsen mellem grundforløb og 1. hovedforløb, hvorfor vi skal have stor fokus på, hvordan vi fastholder eleverne. Ydermere ønsker vi også at skabe en dialog omkring, hvordan vi gør lærlingen klar til den hverdag, som møder dem hos mester og generelt livet som anlægsgartner.  |